Der er ikke opnået konsensus om hvad emotioner egentlig er<ref>Cabanac, M. (2002). "What is emotion?" Behavioural Processes 60(2): 69-83.</ref>, men forskerene er enige om enkelte aspekter ved dem. Emotioner kan defineres som en kortvarig og intens reaktion på vigtige stimuli, som har intention og som udløser aktionstendenser, subjektive følelser, tanker og adfærd.<ref name="Frijda1986">Frijda, N. (1986). The Emotions. New York: Cambridge University Press.</ref> Intention betyder at emotionen bliver rettet mod et objekt, for eksempel at man er vred på nogen, eller synes godt om nogen. Aktionstendenser er i følge Frijda<ref name="Frijda1986" /> en parathed til at reagere på specifikke måder. Hver emotion er kendetegnet ved egne aktionstendenser, og de kan opfattes som en priming mod et adfærdsmønster. For eksempel kan vrede udløse til tendenser til aggression, mens frygt kan føre til tilbagetrækning.
Psykologi